Diari Oficial de la Generalitat Valenciana


Sumari del DOGV 4932, del 26-01-2005 (2005/351)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.804,54 m², situada al carrer Calderón de la Barca de Castelló de la Plana, destinada a l'ampliació de l'institut d'ensenyament secundari La Plana, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/351


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.804,54 m², situada al carrer Calderón de la Barca de Castelló de la Plana, destinada a l'ampliació de l'institut d'ensenyament secundari La Plana, realitzada per l'ajuntament del dit municipi. [2005/351]
  
L'Ajuntament de Castelló de la Plana, en sessió plenària realitzada el dia 29 d'abril de 2004, va acordar la cessió gratuïta a la Generalitat Valenciana de la parcel·la de la seua propietat, de 3.804,54 m² de superfície, situada al carrer Calderón de la Barca (abans carrer Osca) de la dita població. La parcel·la confronta amb el solar de 12.000 m², propietat de la Generalitat Valenciana, destinat a la construcció d'un institut d'ensenyament secundari, que es troba inventariat amb el codi 12/040/179/000.
  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió i la seua formalització.
  
L'Ajuntament de Castelló subjecta la cessió gratuïta al compliment de les condicions següents:
  
a. Que la Generalitat Valenciana duga a terme les obres d'ampliació de l'institut d'ensenyament secundari La Plana, dins del termini de cinc anys comptats a partir de l'atorgament de l'escriptura pública de cessió.
  
b. Que l'immoble mencionat es destine amb caràcter exclusiu a centre d'ensenyament secundari.
  
c. Que la destinació indicada es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat pel Reial Decret 1372/1986, de 13 de juny.
  
En cas d'incompliment de qualsevol de les condicions abans indicades s'extingirà la cessió gratuïta i l'immoble cedit junt amb les construccions realitzades revertirà automàticament i de ple dret a l'ajuntament sense pagament de cap indemnització a la Generalitat Valenciana, siga quin siga el temps transcorregut des que s'efectuà la cessió.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Castelló de la parcel·la que té la descripció següent:
  
Parcel·la de 3.804,54 m², de forma rectangular, situada en el terme municipal de Castelló, partida de la Plana. Confronta: al nord, carrer Osca, hui Calderón de la Barca; sud, institut d'ensenyament secundari La Plana; est, vial 1 de nova creació, hui carrer Francisco Ruiz Cazador, i oest, vial 2 de nova creació, hui avinguda Caputxins.
  
Consta inscrita en el Registre de la Propietat número 1 de Castelló al tom 1158, llibre 448, foli 90, finca 33.688, inscripció 1ª.
  
Referència cadastral: la parcel·la procedix de reparcel·lació, sense que conste la nova referència cadastral. La parcel·la procedix de la finca 32.a del polígon 81 del cadastre de rústica.
  
La parcel·la s'accepta lliure de càrregues i gravàmens, ocupants i ocupacions i al corrent de qualsevol despesa, especialment les derivades o que puguen derivar de la reparcel·lació del Pla Parcial Lledó 2.
  
Segon
  
L'Ajuntament de Castelló subjecta la cessió gratuïta al compliment de les condicions següents
  
a. Que la Generalitat Valenciana duga a terme les obres d'ampliació de l'institut d'ensenyament secundari La Plana, dins del termini de cinc anys comptats a partir de l'atorgament de l'escriptura pública de cessió.
  
b. Que l'immoble mencionat es destine amb caràcter exclusiu a centre d'ensenyament secundari.
  
c. Que la destinació indicada es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat pel Reial Decret 1372/1986, de 13 de juny.
  
En cas d'incompliment de qualsevol de les condicions abans indicades s'extingirà la cessió gratuïta i l'immoble cedit junt amb les construccions realitzades revertirà automàticament i de ple dret a l'ajuntament sense pagament de cap indemnització a la Generalitat Valenciana, siga quin siga el temps transcorregut des que s'efectuà la cessió.
  
Tercer
  
Agrupar la parcel·la de 3.804,52 m² que s'accepta per mitjà de la present resolució, amb la parcel·la propietat de la Generalitat Valenciana de 12.000 m², inventariada amb el codi 12/040/179/000, que conta inscrita en el Registre de la Propietat número 1 de Castelló al tom 1158, llibre 448 de la secció 1ª, foli 91, finca 33.690, inscripció 2ª. La parcel·la agrupada respon a la descripció següent:
  
Solar de 15.804,54 m², de forma rectangular destinat a ús dotacional, situat en el terme municipal de Castelló, partida de la Plana, dins de la zona sud-oest de la urbanització. Confronta: al nord, carrer Osca, hui Calderón de la Barca; sud, camí de la Plana; est, vial 1 de nova creació, hui carrer Francisco Ruiz Cazador, i oest, vial 2 de nova creació, hui avinguda Caputxins.
  
Referència cadastral: les parcel·les que s'agrupen procedixen de reparcel·lació, sense que conste la nova referència cadastral. Les parcel·les procedixen de la finca 32.a del polígon 81 del cadastre de rústica.
  
Quart
  
Regularitzar en l'Inventari General de Béns i Drets de la Generalitat Valenciana la parcel·la inventariada amb el codi 12/040/179/000, de manera que hi conste la total superfície destinada a l'institut d'educació secundària (15.804,54 m²), en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.